苗栗市

苗栗市喺臺灣西北部，大概喺苗栗縣嘅中間偏西北處，係全縣政治中心。北以後龍溪同後龍鎮為界，東隔後龍溪同頭屋鄉、公館鄉相望，南鄰西湖鄉、銅鑼鄉。行政區輪廓似倒立嘅「香圓瓜」，北闊南窄，南北較長，總面積約37.8872平方公里。市名源自於平埔族原住民貓裏社。主要河川除後龍溪外，重有穿越西部山區嘅後龍溪支流南勢溪。最大住民族群係客家人，通行語言係四縣腔客家話同埋國語。

苗栗市雖係苗栗縣政治中心，但人口略呈現衰退趨勢，同苗北頭份市、竹南鎮人口成長持平有相當落差，雖然人口俾頭份超越，但依然係縣內人口密度最高嘅城市。

政區 

苗栗市政區而家劃分為28里，市公所喺建功里。依代表會選區可分為：
第一選區：中苗里、玉華里、玉清里、青苗里、維祥里、維新里
第二選區：大同里、水源里、玉苗里、高苗里、恭敬里、新苗里、綠苗里、勝利里
第三選區：上苗里、北苗里、清華里、福安里、福星里、嘉新里、嘉盛里
第四選區：文山里、文聖里、建功里、南勢里、福麗里、新川里、新英里